Forzajuve.gr: Εκβιασμό στην υπόθεση Κεϊτά καταγγέλλει ο Λοτίτο
Εκβιασμό στην υπόθεση Κεϊτά καταγγέλλει ο Λοτίτο
Ο Κλαούντιο Λοτίτο έκανε λόγο για εκβιασμό, αναφερόμενος στο θέμα του Κεϊτά Μπαλντέ.
Η απόφαση της Γιουβέντους να διαρρεύσει στον Τύπο ότι αποσύρεται από την διεκδίκηση του νεαρού εξτρέμ, προκάλεσε την αντίδραση του προέδρου της Λάτσιο. Και η αντίδραση του, ενδεχομένως επειδή βλέπει ότι είναι όντως πιθανό το ενδεχόμενο να χάσει τον παίκτη ως ελεύθερο σε ένα χρόνο, ήταν να κάνει δηλώσεις και να μιλήσει για εκβιασμό.
«Από την αρχή του καλοκαιριού δεχθήκαμε τις εξής προτάσεις... Η Μίλαν πρόσφερε 35 εκατ. ευρώ, η Γουέστ Χαμ 32 και η Νάπολι 30. Ο Κεϊτά τις απέρριψε όλες επειδή θέλει, όπως μου είπε τόσο ο ίδιος όσο και ο μάνατζερ του, να πάει στη Γιουβέντους. Η Γιούβε όμως προσφέρει 15 εκατ. ευρώ. Γιατί να πρέπει να δώσω τον παίκτη στη μισή τιμή της χαμηλότερης πρότασης (30 από Νάπολι) που μου έχουν κάνει; Ή θα πρέπει να κάνω αυτό ή να χάσουμε τον παίκτη ως ελεύθερο; Αυτό είναι εκβιασμός», είπε ο Λοτίτο.
Ανώνυμος 20 Αυγούστου 2017 - 4:06 π.μ.
Αυτό είναι η ελεύθερη αγορά αγαπητέ ιταλιάνε...